**DĖL VIEŠOSIOS ĮSTAIGOS ROKIŠKIO RAJONO LIGONINĖS STRUKTŪROS PATVIRTINIMO**

2022 m. rugsėjo 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, 18 straipsnio 1 dalimi, Lietuvos Respublikos sveikatos priežiūros įstaigų įstatymo 11 straipsnio 2 dalimi, 28 straipsnio 10 punktu, viešosios įstaigos Rokiškio rajono ligoninės įstatais, patvirtintais Rokiškio rajono savivaldybės tarybos 2020 m. spalio 30 d. sprendimu Nr. TS- 262 „Dėl Rokiškio rajono savivaldybės tarybos 2020 m. rugsėjo 25 d. sprendimo Nr. TS-218 „Dėl viešosios įstaigos Rokiškio rajono ligoninės įstatų patvirtinimo“ dalinio pakeitimo“ ir atsižvelgdamas į viešosios įstaigos Rokiškio rajono ligoninės direktoriaus 2022 m. rugsėjo 9 d. raštą Nr. S-(1.14)-644 „Dėl įstaigos struktūros pakeitimo ir naujos mokamos paslaugos kainos patvirtinimo“, Rokiškio rajono savivaldybės taryba n u s p r e n d ž i a:

1. Patvirtinti viešosios įstaigos Rokiškio rajono ligoninės struktūrą (pridedama).

2. Pripažinti netekusia galios Rokiškio rajono savivaldybės tarybos 2017 m. lapkričio 30 d. sprendimu Nr. TS-205 „Dėl viešosios įstaigos Rokiškio rajono ligoninės struktūros patvirtinimo“ patvirtintą Rokiškio rajono ligoninės struktūrą.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

 PATVIRTINTA

 Rokiškio rajono savivaldybės tarybos

 2022 m. rugsėjo 30 d. sprendimu Nr. TS-

**VŠĮ ROKIŠKIO RAJONO LIGONINĖS STRUKTŪRA**

**Administracija**

**Buhalterija**

**Statistika**

**Informacinių technologijų specialistas**

**VšĮ Rokiškio rajono ligoninės konsultacijų ir diagnostikos skyrius**

* akušerijos – ginekologijos kabinetas
* anestezijos – reanimacijos kabinetas
* bendrosios chirurgijos kabinetas
* abdominalinės chirurgijos kabinetas
* dermatovenerologijos kabinetas
* endokrinologijos kabinetas
* endoskopijų kabinetai
* echoskopijų kabinetai
* gastroenterologijos kabinetas
* infektologijos kabinetas
* kardiologijos kabinetai
* klinikinės fiziologijos kabinetai
* neurologijos kabinetai
* neonatologijos kabinetas
* oftalmologijos kabinetas
* otorinolaringologijos kabinetas
* ortopedijos – traumatologijos kabinetas
* pulmonologijos kabinetas
* urologijos kabinetas
* vaikų ligų kabinetas
* vaikų chirurgijos kabinetas
* vidaus ligų kabinetas
* procedūrinis kabinetas
* elektroencefalografijos kabinetas

**VšĮ Rokiškio rajono ligoninės radiologijos skyrius**

* rentgeno diagnostikos kabinetai
* kompiuterinės tomografijos kabinetas
* mamografijos kabinetas
* ultragarsinių tyrimų kabinetas

**VšĮ Rokiškio rajono ligoninės reabilitacijos skyrius**

* fizinės medicinos ir reabilitacijos konsultacijų kabinetas
* fizioterapijos kabinetai
* kineziterapijos kabinetai
* masažo kainetai
* ergoterapijos kabinetas
* vandens procedūrų kabinetai
* kalbos korekcijos kabinetas

**Laboratorinės diagnostikos skyrius**

**VšĮ Rokiškio rajono ligoninės stacionaras:**

* Priėmimo - skubios pagalbos skyrius
* Anestezijos - reanimacijos skyrius
* Chirurgijos profilio skyrius
* *chirurgijos poskyris*
* *ortopedijos – traumatologijos poskyris*
* *dienos chirurgijos poskyris*
* *ginekologijos poskyris*
* Vidaus ligų profilio skyrius
* Palaikomojo gydymo ir slaugos skyrius – adresu V. Lašo g. 3, Rokiškis
* *paliatyvios slaugos poskyris*
* *palaikomojo gydymo ir slaugos poskyris – adresu Puodžialaukės g. 1 B, Pandėlys*
* Vaikų ligų skyrius
* Dienos stacionaras

**Centralizuota sterilizacinė**

**Ūkio skyrius**

Rokiškio rajono savivaldybės tarybai

**SPRENDIMO PROJEKTO „DĖL VIEŠOSIOS ĮSTAIGOS ROKIŠKIO RAJONO LIGONINĖS STRUKTŪROS PATVIRTINIMO“ AIŠKINAMASIS RAŠTAS**

2022 m. rugsėjo 30 d.

Rokiškis

**Parengto sprendimo projekto tikslai ir uždaviniai.** Sprendimo projekto tikslas – patvirtinti VšĮ Rokiškio rajono ligoninės struktūrą ir pripažinti netekusia galios Rokiškio rajono savivaldybės tarybos 2017 m. lapkričio 30 d. sprendimu Nr. TS-205 „Dėl viešosios įstaigos Rokiškio rajono ligoninės struktūros patvirtinimo“ patvirtintą Rokiškio rajono ligoninės struktūrą.

**Šiuo metu esantis teisinis reglamentavimas.** Sprendimo projektas parengtas, vadovaujantis Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos sveikatos priežiūros įstaigų įstatymo 11 straipsnio 2 dalimi, 28 straipsnio 10 punktu, Viešosios įstaigos Rokiškio rajono ligoninės įstatais, patvirtintais Rokiškio rajono savivaldybės tarybos 2020 m. spalio 30 d. sprendimu Nr. TS- 262 „Dėl Rokiškio rajono savivaldybės tarybos 2020 m. rugsėjo 25 d. sprendimo Nr. TS-218 „Dėl viešosios įstaigos Rokiškio rajono ligoninės įstatų patvirtinimo“ dalinio pakeitimo“.

**Sprendimo projekto esmė.** VšĮ Rokiškio rajono ligoninėje nuo 2018 m. balandžio 16 d. nebeteikiant akušerijos profilio paslaugų, tikslinga iš įstaigos struktūros išbraukti Akušerijos skyrių. Respublikoje vykdant galvos smegenų infarkto klasterį ir įkūrus šio profilio paslaugos teikimo specializuotus centrus, pacientai, įtariant šį susirgimą, GMP tiesiogiai transportuojami į tretinio lygio gydymo įstaigas. Ženkliai sumažėjus neurologijos profilio paslaugų apimtims, tenkinant viešąjį interesą bei optimizuojant žmogiškuosius resursus bei darbo organizavimą, tikslinga vidaus ligų ir nervų ligų profilio skyrius apjungti į vieną - Vidaus ligų profilio skyrių. Iš įstaigos struktūros išbraukiant Vidaus ligų ir Nervų ligų skyrius. Naujai įsteigtame skyriuje vidaus ligų profilio paslaugų teikimo apimtys nesumažės, pagerės asmens sveikatos priežiūros paslaugų teikimo kokybė.

**Laukiami rezultatai.** Struktūros pertvarkymais tikimasi efektyvesnio darbo organizavimo, pagerės asmens sveikatos priežiūros paslaugų teikimo kokybė.

**Finansavimo šaltiniai ir lėšų poreikis.** Sprendimui įgyvendinti savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Savivaldybės gydytoja  | Evelina Grėbliauskienė |